text: [{"text_idx": "#000001", "text": "Biden stjo\u0301rnin go\u0301\u00f0kennir oljuverk\u00e6tlan i\u0301 Alaska"}, {"text_idx": "#000002", "text": "Fyrisitingin hja\u0301 amerikanska forsetanum Joe Biden hevur ju\u0301st givi\u00f0 gr\u00f8nt ljo\u0301s til eina risasto\u0301ra oljuverk\u00e6tlan i\u0301 Alaska"}, {"text_idx": "#000003", "text": "Talan er um eina ny\u0301ggja og sto\u0301ra oljulei\u00f0, nevnd Willow, og sum oljufelagi\u00f0 ConocoPhillips stendur fyri. Go\u0301\u00f0kenningin av Willow hevur veri\u00f0 a\u0301vegis men higartil hevur stjo\u0301rnin veri\u00f0 i\u0301 iva vegna u\u0301tla\u0301ti\u00f0, sum ver\u00f0ur, ta\u0301 framlei\u00f0slan fer i\u0301 gongd."}, {"text_idx": "#000004", "text": "Oljulei\u00f0in liggur i ti\u0301 umstri\u0301dda na\u0301ttu\u0301ru\u00f8kinum \u201cNational Petroleum Reserve-Alaska\u201d og fer felagi\u00f0 eftir go\u0301\u00f0kenningina undir at bora fleiri brunnar. Samla\u00f0a boriverk\u00e6tlanin er mett at kosta 7 mia. dollarar og fer at \u00f8kja um orkuframlei\u00f0sluna i\u0301 Alaska vi\u00f0 180.000 tunnum um dagin."}, {"text_idx": "#000005", "text": "Umhv\u00f8rvisfelagsskapir, sum hava roynt at for\u00f0a fyri go\u0301\u00f0kenningini, eru alt anna\u00f0 enn fegnir um avger\u00f0ina hja\u0301 Biden stjo\u0301rnini. Teir vi\u0301sa a\u0301, at avger\u00f0in stri\u0301\u00f0ir heilt i\u0301mo\u0301ti royndunum hja\u0301 sama forseta at ste\u00f0ga ve\u00f0urlagsbroytingunum."}, {"text_idx": "#000006", "text": "Hinvegin ver\u00f0ur avger\u00f0in heilsa\u00f0 v\u00e6lkomin av b\u00e6\u00f0i vinnuni og n\u00e6rum allari ti\u0301 politisku skipanini i\u0301 statinum. Hon sigur, at verk\u00e6tlanin fer at skapa hundra\u00f0tals ny\u0301ggj arbei\u00f0spla\u0301ss og styrkja fi\u0301ggjarligu st\u00f8\u00f0una i\u0301 \u00f8llum statinum. Eisini upprunafo\u0301lki\u00f0 i\u0301 Alaska hevur tiki\u00f0 undir vi\u00f0 verk\u00e6tlanini, sum fer at skapa menning. Staturin Alaska hevur no\u0301gv bru\u0301k fyri peninginum fra\u0301 oljuframlei\u00f0sluni, sum er minka\u00f0 no\u0301gv si\u0301\u00f0ani hon var i\u0301 h\u00e6ddini i\u0301 80-unum."}, {"text_idx": "#000007", "text": "Lei\u00f0andi politikarar u\u0301r ba\u0301\u00f0um flokkum taka v\u00e6l i\u0301mo\u0301ti avger\u00f0ini og siga, at Alaska kann ikki einsam\u00e6lt a\u0301taka s\u00e6r byr\u00f0una og a\u0301byrgdina av at loysa spurningin um altjo\u0301\u00f0a upphitingina."}, {"text_idx": "#000008", "text": "Ta\u00f0 er annars ma\u0301li\u00f0 hja\u0301 Biden forseta at gera USA minni heft at olju og gassi og i\u0301sta\u00f0in leggja um til gr\u00f8na orku og harvi\u00f0 eisini at for\u00f0a fyri pri\u0301sh\u00e6kkingum."}, {"text_idx": "#000009", "text": "Verk\u00e6tlanin hja\u0301 ConocoPhillips er sera umfevnandi og fevnir um try\u0301 ymisk borist\u00f8\u00f0, infrastruktur, r\u00f8rlei\u00f0ingar, vegir og sjey bry\u0301r. Kortini hevur umsitingin a\u0301lagt felagnum at gera fleiri avmarkingar i\u0301 upprunaligu \u00e6tlanini."}, {"text_idx": "#000010", "text": "Um somu ti\u0301\u00f0, sum henda avger\u00f0in er tikin, hevur Biden umsitingin gj\u00f8rt av at nokta fyri ny\u0301ggjum u\u0301tbjo\u0301\u00f0ingum i\u0301 \u00f8kjum, sum liggja i\u0301 hav\u00f8kjum i\u0301 Arktis. Ta\u00f0 merkir, at ta\u00f0 fer ikki at bera til at leita eftir olju og gassi i\u0301 Beufort havinum eins og i\u0301 Arktiska havinum. Samti\u0301\u00f0is ver\u00f0a \u00f8ki a\u0301 landi vard mo\u0301ti framti\u0301\u00f0ar oljuvirksemi. Hetta ver\u00f0ur gj\u00f8rt fyri at velja ri\u0301ka djo\u0301rali\u0301vi\u00f0 har um lei\u00f0is."}, {"text_idx": "#000011", "text": "Umhv\u00f8rvisfo\u0301lk finnast at Biden stjo\u0301rnini og siga, at hon vi\u00f0 hesum avger\u00f0um roynir at ri\u0301\u00f0a a\u0301 tveimum hestum i\u0301 spurninginum um ver\u00f0urlagsbroytingarnar."}, {"text_idx": "#000013", "text": "Stjo\u0301rin i\u0301 ConocoPhillips Ryan Lance sigur i\u0301 eini vi\u00f0merking, at hetta er r\u00e6tta avger\u00f0in fyri Alaska og fyri tjo\u0301\u00f0ina. Hann vi\u0301sir annars til, at felagi\u00f0 er longu fari\u00f0 undir at avmarka verk\u00e6tlanina, sum er eitt krav fra\u0301 myndugleikunum."}, {"text_idx": "#000014", "text": "Kelda: Artic Today og Reuters"}, {"text_idx": "#000017", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000018", "text": "Manna\u00e6ttin lati\u00f0 upp porturini til helviti"}, {"text_idx": "#000022", "text": "Russland sendir oljutangaskip nor\u00f0ur um Sibiria"}]